Până la această rectificare, programul, care ar urma să finanțeze în 2017 planurile de afaceri ale celor peste 8.500 de firme noi care au câștigat cursa în prima sesiune de proiecte, nu avea niciun ban, fiind derulat prin ceea ce se numește „credite de angajament”, ceea ce înseamnă că puteau fi angajate cheltuieli (să fie semnate contracte, de pildă) fără ca plățile efective să poată să fie și făcute.